  Майя Бывальцева Удмуртиысь следж-хоккеистъёс Россилэн сборноеныз чехъёсты вормизы. 5-тӥ оштолэзе со сярысь ивортэ Россиысь паралимпи комитетлэн пресс-службаез. Пумиськон ортчиз Европалэн следж-хоккеен шудонъя чемпионатэз улсын Швециысь Эстерсундын. Вожвылъяськонэ куать командаос пырисько — Россия, Норвегия, Швеция, Чехия, Германия но Италия. Чехилэн сборноеныз пумиськонын 3 шайбаез пыртыны юрттӥзы Евгений Петров но Иван Кузнецов. Соос сяна, Россилэн сборнояз шедиз Удмуртиысь Максим Кузьминых. 6-тӥ оштолэзе асьме спортсменъёс Швецилэн командаеныз шудозы. 7-тӥ оштолэзе — Германилэн командаеныз; 9-тӥ оштолэзе — Италилэн командаеныз; 10-тӥ оштолэзе — Норвегилэн командаеныз. Тегъёс: Спорт Следж-хоккей Удмуртия Россия  